Beatriz Susana Cougnet de Roederer

Beatriz Susana Cougnet de Roederer (Lausanne, Suitza, 1930eko irailaren 16a – Colorado, Ameriketako Estatu Batuak, 2022ko irailaren 12a) zientzialaria, ikertzailea eta argentinar fisikari aitzindaria izan zen, erradiazio kosmikoaren eta energia altuko fisikaren alorrean espezializatua.

 Bizitza 
Beatriz Cougnet Suitzan jaio zen, eta gurasoak argentinar hiritarrak ziren, Fausto eta Susana. Beatriz jaio zenetik hazi zen Argentinan. 

Beatriz Cougnetek fisika eta matematika ikasi zuen Buenos Aireseko Unibertsitatean eta 1952ko abenduaren 18an lortu zuen bere maistratasuna. Ekarpen garrantzitsuak egin zizkion Argentinako zientziari. Bere ikerketa esparruan aitzindaritzat jotzen da, Juana M. Cardoso, Adulio Cichini, Horacio Ghielmetti, Emma Pérez Ferreira, Juan G. Roederer eta Pedro Waloschek doktoreekin batera. Bevatron partikula-azeleragailuan (Berkeley, Kalifornia) erregistratutako erreakzio nuklearrei buruzko doktoretza-ikasle baten tesi-zuzendaria izan zen. 

 Lan ibilbidea 
Beatriz Cougnatek erradiazio kosmikoari buruzko ikerketak egin zituen Energia Atomikoaren Batzorde Nazionalaren (CNEA) Plaka Nuklearren Laborategian, Argentinan, 1950 inguruan, eta 1960an Buenos Airesko Unibertsitatean Erradiazio Kosmikoaren Zentro Nazionala (gero Astronomia eta Espazioaren Fisikako Institutua deitu zena) sortzeko oinarriak ezarri zituen,

1949. urtearen bukaeran, Beatriz Alemaniara joan zen, eta Werner Heisenbergen Max Planck Institutuko laborategia bisitatu zuen Saxonia Behereko Göttingenen. Han, Martin Teucher-ek zuzendutako emultsio nuklearrekin egindako lana ezagutu zuen. 1950-1951ko udan, Beatriz Cougnet-ek eta Juan Roederer-ek, artean ikasleak zirela, argazki-emultsioak zituzten plaka nuklearrak erakutsi zituzten Andeetan (Argentina). Hala, pi mesoien edo pioien partikula ezagunen bigarren detekzio egiaztatua lortu zuten. 1953aren hasieran, Beatrizek eta Juan Roederer senarrak mota horretako azken espedizioa egin zuten latitude geomagnetiko altuagoetan emultsioak erakusteko, Lanin sumendiaren magalean, Barilochetik gertu. Urte hartako azaroan Alemaniara joan ziren biak lanera.

 Bizitza pertsonala 
Joan G. Roeder italiar-argentinar fisikari ezagunarekin ezkondu zen. Bigarren mailako ikasketetan ezagutu zuten elkar eta lau seme-alaba izan zituzten: Ernesto, Irene, Silvia eta Mario. Hirugarren umea izan ostean, 1958an jaioa, familia zaintzeari ekin zion. 1966ko ekainean, Argentinan emandako Estatu kolpearen ondorioz, Denverrera (Ameriketako Estatu Batuak) emigratu zuen bere familia osoarekin. 

1977an, Juan Roederer senarrak Alaskako Unibertsitateko Geofisika Institutuko zuzendari kargua onartu zuen, Fairbanksen, eta berriz emigratu behar izan zuen. 37 urtez Alaskan bizi ostean, Coloradora (AEB) bizitzera joateko eskatu zieten seme-alabek Beatrizi eta senarrari.

 Erreferentziak 

 Kanpo estekak 

Kategoria:Suitzarrak
Kategoria:Argentinarrak
Kategoria:Ameriketako Estatu Batuetan hildakoak
Kategoria:Buenos Airesko Unibertsitateko ikasleak
Kategoria:Argentinako fisikariak
Kategoria:Emakume fisikariak
Kategoria:Argentinako zientzialariak
Kategoria:Emakume zientzialariak
Kategoria:Emakume ikertzaileak
Kategoria:Emakume aitzindariak